Jabarkan Pengekalan dan pemulihan dari Moai dalam bahasa melayu

Dari tahun 1955 sehingga 1978, seorang pakar kaji purba Amerika, William Mulloy menjalankan penyiasatan menyeluruh mengenai penghasilan, pengangkutan dan menegakkan tugu Pulau Easter. Projek Rapa Nui Mulloy termasuk menyiasat kompleks Akivi-Vaiteka dan pemulihan fizikal Ahu Akivi (1960); penyiasatan dan pemulihan  Ahu Ko Te Riku dan Ahu Vai Uri dan Kompleks Upacara Tahai (1970); penyiasatan dan pemulihan dua ahu di Hanga Kio'e (1972); penyiasatan dan pemulihan kampung upacara di Orongo (1974) dan banyak lagi tinjauan arkeologi keseluruhan pulau Easter.

Taman Negara Rapa Nui dan moai telah dimasukkan ke dalam senarai tapak Warisan Dunia UNESCO pada tahun 1994 dan senarai perlindungan budaya dunia dan warisan semulajadi pada persidangan PBB tahun 1972. Projek Patung Pulau Easter (EISP) merupakan projek penyelidikan dan dokumen terkini berkenaan moai di Rapa Nui dan artifak yang terdapat dalam muzium di luar negara. Matlamat projek ini adalah untuk memahami kegunaan sebenar ukiran, konteks dan makna dengan keputusan diberikan kepada ahli keluarga Rapa Nui serta agensi awam pulau yang bertanggungjawab dalam menjaga dan mengekalkan moai.

Pada tahun 2008, seorang pelancong Finland memecahkan sedikit bahagian telinga satu daripada moai. Pelancong itu didenda $17,000 kerana membuat kerosakan itu dan disekat dari memasuki pulau tersebut selama tiga tahun.